Nogok nogok opudomey huaknopo̱e̱'eriomey a'bapeya'po bo'kupopakika'po huayahuaya di'da mo'maepo mo'bape'ika' . Ontatayo' mo'bape'po kenomey nama'da huamanmadika'eri opudomeyere o̱gkupopakika' . On'bape'po , huata'da on'pakpo dakhuea'da o̱gkika' . Nama'da on'batia'pakpo , huata'da on'pakpo durugda onyo'da huakka' on'bape'po opudomeytaj yokhue' mo'i̱ka' . Birahue'da o̱gkika' . Kenomey huamanmadika'eri huata'da daka' on'to̱i̱ka'po nama'da opudomeytaj bo'huatiakika' . Kenomey konig o̱'nika'nig ijbatia'pakapoy . Kenomey konig e̱'si̱hui̱' o̱'nenigtaj ijja'apoy . E̱'si̱hui̱' o'tiahuaypo o'hui'apo nama'da o'nopo̱e̱po bapoka o'tohua'nok sigpi' huihue'dik o̱'e̱ . Kenomey nama'da huamanmadika'eri konig hue̱ymey o̱'nepo , huadapakok e̱'e̱a̱da dapakhue' o̱'i̱ka' . Nama'da huada o'nonmabo'ika' . Konigti nama'da huamanmadika'eri o̱'nepo 'uruda manmadikahue' o̱'nika' . Nama'da mo'pe̱e̱ne . Konig hue̱ymey o'aynok on'uruj . E'urujde'te kenpa'da o'para'apo . Konigti kenomey nama'da huamanmadika'eri o̱'nepo sigpi' huadaka' kahue' o̱'nika' .
